CELEX: 62007TN0472
Language: fi
Date: 2008-01-31 00:00:00
Title: Asia T-472/07: Kanne 21.12.2007 — Enercon v. SMHV — Hasbro (ENERCON)

29.3.2008   
            
            
               FI
            
            
               Euroopan unionin virallinen lehti
            
            
               C 79/28
            
         Kanne 21.12.2007 — Enercon v. SMHV — Hasbro (ENERCON)
   (Asia T-472/07)
   (2008/C 79/55)
   Kannekirjelmän kieli: englanti
   Asianosaiset
   
      Kantaja: Enercon GmbH (Aurich, Saksa) (edustaja: asianajaja R. Böhm)
   
      Vastaaja: Sisämarkkinoiden harmonisointivirasto (tavaramerkit ja mallit)
   
      Vastapuoli valituslautakunnassa: Hasbro Inc. (Pawtucket, Yhdysvallat)
   Vaatimukset
   
               —
            
            
               Sisämarkkinoiden harmonisointiviraston (tavaramerkit ja mallit) neljännen valituslautakunnan 25.10.2007 tekemä päätös asiassa R 959/2006-4 on kumottava siltä osin kuin sillä hylätään Enercon GmbH:n valitus väiteosaston 26.5.2006 tekemästä päätöksestä, joka koski väitettä N:o B 763 666.
            
         
               —
            
            
               Sisämarkkinoiden harmonisointivirasto (tavaramerkit ja mallit) on velvoitettava vastaamaan omista oikeudenkäyntikuluista ja kantajan oikeudenkäyntikuluista.
            
         Oikeudelliset perusteet ja pääasialliset perustelut
   
      Yhteisön tavaramerkin hakija: Enercon GmbH
   
      Haettu yhteisön tavaramerkki: Yhteisön sanamerkki ”ENERCON” luokkiin 16, 18, 24, 25, 28 ja 32 kuuluvia tavaroita varten — hakemus N:o 3 326 031
   
      Sen tavaramerkki- tai merkkioikeuden haltija, johon väitemenettelyssä on vedottu: Hasbro Inc.
   
      Tavaramerkki- tai merkkioikeus, johon väitemenettelyssä on vedottu: Yhteisön sanamerkki ”TRANSFORMERS ENERGON” luokkaan 16, 18, 24, 25, 28, 30 ja 32 kuuluvia tavaroita varten — Hakemus N:o 3 152 121 sekä aikaisemmat rekisteröimättömät tavaramerkit ”TRANSFORMERS ENERGON” ja ”ENERGON”
   
      Väiteosaston ratkaisu: Väitteen hyväksyminen kokonaisuudessaan.
   
      Valituslautakunnan ratkaisu: Valituksen hylkääminen.
   
      Kanneperusteet: Yhteisön tavaramerkistä annetun asetuksen N:o 40/94 8 artiklan 1 kohdan b alakohdan rikkominen.